Gandia acull el major projecte educatiu musical d'Europa
07 octubre 2024

## Gandia acull el major projecte educatiu musical d'Europa07 octubre 2024Última actualización: 07 octubre 2024

![](../gestion/img/bae4869f874c7bdd431413135aa15070106e8b8c2cd264f27adce9f078085631.jpg)  
  

La regidora d’Educació, ****Esther Sapena,****  ha presentat aquest matí un esdeveniment molt important, considerat el major projecte educatiu d’Europa, que acollirà Gandia (el Grau) els dies 7, 8 i 9 de maig de 2025: COM SONA L’ESO.

__«____Un__ __esdeveniment__ __que__ __des__ __del__ __primer__ __moment__ __em__ __va__ __furtar__ __el__ __cor__ __i__ __que__ __vas__ __més__ __enllà__ __d’una__ __simple__ __trobada__ __musical__ __d'instituts__ __públics__ __i__ __d’un__ __concert.__ __Com SONA L’ESO és una oportunitat per als adolescents de trobar-se,__ __d’expressar-se,__ __de__ __sentir-se__ __realitzats__ __i__ __escoltats__ __i__ __una__ __oportunitat per a la ciutadania d’endinsar-se en un ambient únic, en un concert que vos assegure no deixarà indiferent a ningú i d’aprendre dels nostres joves”__.

Així 1.600 xiquets i xiquetes de l’ESO arribats de tot arreu del País Valencià, de Catalunya i de les Illes Balears, conviuran al llarg de 3 dies al Grau per delitar a tota la població el dia 9 per la nit al Moll dels Borja amb un concert multitudinari, l’obra musical “Anna corre sota l’oceà”.

La inscripció dels centres ja està oberta i ara comença per a l’organització, l’associació Projecte educatiu “Com sona l’ESO”, el treball amb centenars d’instituts on es prepararà per separat el musical. En un acte de creativitat en xarxa entre els centres educatius i de treball col·laboratiu amb un fi comú, gaudir de la música i fer-la servir per aprendre i per expressar-se.

El projecte persegueix una doble finalitat: Formar persones amb valors humans, basant-se en l’educació com a eina fonamental i el desenvolupament de la intel·ligència a través de l’art, transformant en espectacle el treball realitzat a l’aula i estrenant cada any una nova obra.

I, d’altra banda, oferir a l’alumnat l’oportunitat – probablement única en les seues vides- de sentir-se artistes (músics, ballarins, actors), protagonistes d’allò que sempre veuen des del pati de butaques i d’experimentar en primera persona el plaer (però també l’esforç) que representa protagonitzar un projecte artístic en directe, damunt d’un escenari.

__“Qualsevol alumne pot participar, no hi ha filtres, en aquest projecte educatiu, valencià, que va nàixer al Cap i Casal fa 25 anys entre tres amics professors de música i ha arribat ja a 80 instituts. També és un projecte artístic i musical, una ferramenta per a la formació integral de l’alumnat. Un projecte d’escola pública i en valencià; volem mostrar que a l’escola pública podem fer coses xulíssimes. I en valencià, perquè la nostra llengua és perfecta per a l’art, la cultura i la música”__, ha destacat un dels organitzadors, ****Alexis Calvo****.

Per la seua banda****, Joan Alcover**** ha explicat que allò que es veurà el 9 de maig a l’escenari, previsiblement situat la Moll dels Borja, és una barreja entre òpera i musical interpretat per 1.600 adolescents entre 12 i 16 anys. __“Que ho transmeten d’una forma especial; veure en escena alumnat sense massa formació que crea música, s’hi creu el paper..__. __L’educació artística ens transforma a totes i a tots”__.

__“____Des del departament d’Educació de l’Ajuntament de Gandia no__ __vam dubtar__ __ni un moment en donar suport a aquesta iniciativa____, j____a que__ __suposa__ __una__ __oportunitat__ __inigualable__ __per__ __a__ __la__ __nostra__ __ciutat__ __i__ __per__ __a__ __tota la comarca, per als nostres joves que participaran per primera vegada, i per a tota la ciutadania____”,__ ha conclòs Esther Sapena.

[Twittear](https://twitter.com/share)